Bilarnir í Tungugøtu. Húsini eru ikki broytt síðani í 1930-árunum, men tað eru bilarnir. (Mynd Havnin–fólk og yrki) Kanska er tað aldurstekin, at gamlar myndir fáa tankarnar at reika í allar ættir. Um nakrar dagar fylli eg 64 ár, og Havnin er broytt ótrúliga nógv, síðan eg var smádrongur í Havn. Eitt er fólkatalið, sum er 40% av fólkatalinum í landinum, annað eru allir bilarnir, sum koyra í gøtunum. Klokkan átta á morgni og um fýra tíðina seinnapartin er ikki framkomandi nógvastaðni í býnum. Myndin omanfyri, sum er tikin í 1930 árunum, er áhugaverd, tí umhvørvið er einki broytt, síðani myndin varð tikin. Tó síggjast hesi spennandi bilsniðini ikki. … Les meira… Tórshavnar kommuna átti at longt núverandi vøllin í skúlanum á Hamrinum. (Mynd Vagnur) Ein dagin var eg í skúlanum á Argjahamri eftir eini abbadóttir, sum spælir hondbólt við ÍA. Eg stóð eina løtu í hugdi at snotuligu høllini, sum rúmar tvær fimleikahallir við veggi, sum dragast kann upp, so tær tvær hallirnar verða til eina høll. Tað syrgiliga í míni hondbóltsverð er, at høllin er ein styttur hondbóltsvøllur við fullari breidd, málteigi og málum, men vøllurin hevur ikki fulla longd. Tí lystir meg at vita, hví Tórshavnar kommuna ikki gjørdi fullan hondbóltsvøll, tá ið skúlin varð bygdur. … Les meira… Fleiri áskoðarar vóru til mansdystirnar og færri til kvinnudystirnar í 1990 enn nú. Áhugavert at finna fram tilfar, tú einaferð skrivaði. Fann fram eitt dystarblað til neistadystir tann 18. februar 1990. Jú, tú hvakk við, tí júst sum vit spæla við nýggjum kappingarleista, sært tú eina hondbóltsstøðu frá 1990, har átta lið eru í bestu kvinnudeildini og átta lið í bestu mansdeildini. Tá spældu liðini fyrst tveir dystir hvør ímóti øðrum í einum grundspæli, síðani fóru liðini í ein ovara bólk og ein niðara bólk. Áhugavert at síggja, at í 1990 spældu Stjørnan og NSÍ eisini í bestu mansdeildini og TB og GÍ í bestu kvinnudeildini, men ikki Stjørnan. Nummar eitt lið frá grundspælinum fekk tá fýra stig við í ovara bólk, nummar tvey trý stig o. s. f. Trupulleikin við hesum leista var, at niðari bólkur mestsum fánaði burtur og hevði einki at spæla um. (Vagnur) Neistamenn 1964. St. f. v: Jógvan (Egga) Jensen, Jákup (Bass) Dahl, Hans Mortensen og Gunnar Ihlen. Húkandi f. v: Hildibjart Johansen, Jens av Reyni, Christian Jørgenen og Johnny Reinert. Tá ið eg sum trettan, fjúrtan ára gamal setti fótin fyrstu ferð á hondbóltsvøllin í Gundadali, vóru tað spælararnir á myndini, sum mannaðu besta liðið hjá Neistanum. Um hetta mundið gjørdist Hans Mortensen formaður, sum loysti av Gunnar Ihlen. Hetta vóru ungir menn, sum høvdu stórar ætlanir um framtíð Neistans. Teir bygdu Neistahúsið, sum seinni bleiv til ÍSF-húsið. … Les meira… Neistin og Kyndil spældu javnleik 18-18. Fyrsti dysturin millum liðini var javnleikur 15-15 Til stuttleika geri eg eina roynd at savna øll hondbóltsúrslitini frá bestu deildunum í einari grein. Altíð áhugavert at hyggja afturá, hvussu støðan var tildømis fyri jól í hesum kappingarárinum. Nakrir dómaraseðlar koma nakað seint, aðrar dómaraseðlar eru torførir at lesa, tí myndin er tikin av avritinum. Men OK. Tað gekk væl hesuferð. Mest óvæntaða úrslitið um vikuskiftið var, at menninir hjá StÍF vunnu so tryggan sigur á KÍF, og at KÍF nú merkir, at fleiri lið anda teir í nakkan. VÍF er oddalið bæði hjá kvinnum og monnum, og tað eru nógv ár síðani, at so var. (Vagnur) VÍF-VB kvinnur 33-22 (14-10) Dómarar: Daniel Rapa og Ragnar Simonsen Roykingin er minkað millum ung í Føroyum, men enn er langt á mál. Nógv er broytt seinastu árini, tá ið talan er um at roykja. Hvønn dag fáa vit í fjølmiðlunum at vita, hvussu vandamikið er at roykja, og dentur verður serliga lagdur á, hvussu vandamikil“ passiv” royking er. Hugburðurin er broyttur nógv til tað betra, og roykjarar fáa eingi rættindi longur í skúlum og á arbeiðsplássum. Ikki er longur loyvt at roykja á almennum støðum, og fólk skulu vera fylt átjan ár, skulu tey keypa ein pakka av sigarettum. Alt hetta verður gjørt til tess at tálma roykingini. … Les meira… Neistakvinnur 1934: Fremst t. v: Gunnvør Dal Christiansen og Malan Patursson. Miðjan f. v: Sólrun Winther, Rigmor Christiansen og Sára Hansen. Aftast f. v: Hanna Skaale, Ninna Thomsen og Petra Rein. Á fyrstu myndini í søgu Neistans síggja vit átta neistakvinnur á fótbóltsvøllinum í Gundadali. Neistin varð stovnað 21. mars 1931. Sum áður sagt, varð fyrstu árini kálkaður hondbóltsvøllur á fótbóltsvøllinum í Gundadali, til hondbóltsvøllur við síðuna av fótbóltsvøllinum varð gjørdur í 1936. Allar kvinnurnar eru farnar uttan Gunnvør Dal Christiansen, sum fyllir 95 ár 16. februar næsta ár. Gunnvør flutti ung til Danmarkar. Nevnast kann, at nýggjur hondbóltsvøllur varð gjørdir í 1946, har svimjihøllin stendur. … Les meira… Petur var mettur sum“ kongurin” á Eiði. Hann brendi fyri ítróttinum í bygdini. Nógv er at tríva í av góðum hondbóltsminnum, og hesuferð steðgi eg eitt bil við Peturi Reinert læknan av Eiði, sum einaferð bjargaði mær skotarminum í einum hálvleiki í høllini á Hálsi. Hetta var fyrst í 1970-árunum. –Petur Reinert var eitt slagi av kongi á Eiði, tí hann var í fremstu røð alla staðni, tað veri seg í hondbólti, fótbólti, slóðaði fyri flakavirkinum og keypti skip, sigur vinmaðurin Knút Vesturdal. … Les meira… Spennandi venjarauppgáva hjá Juliani. (Mynd Vagnur) Týskvøldið var greitt, at 24 ára gamli Julian Jónsson Johansen skal venja neistakvinnur, eftir at Kári Horn er givin sum venjari. Vit kenna Julian sum kyndilsspælara, men nú hann skal venja neistakvinnur, spælir hann ikki longur við kyndilsmonnum. Julian hevur ikki royndir sum venjari í bestu deildini, men hann hevur vant ungdómslið hjá Kyndli, og hann er í ferð við at útbúgva seg sum venjara. Julian er el-handverkari og arbeiðir hjá Leif Mohr. Longu í kvøld skulu neistakvinnur á fund við venjaran, og tað verður Julian, sum stendur við ábyrgdini á beinkinum, tá ið neistakvinnur spæla ímóti Kyndlil sunnudagin. Neistakvinnur er spentar at leggja til brots aftur við nýggjum venjara. Kanska fáa vit orð á Julian seinni. Neistakvinnur eru við í kappingini um at koma í FM-finalurnar, Liðið hevur manning at koma í FM-finalurnar, og tí er spennandi, hvussu júst fer at ganga neistakvinnum sunnudagin ímóti Kyndil. Fyrsta dystin í grundspælinum spældu liðini javnleik 15-15. (Vagnur)